**INDOKOLÁS**

**Szombathely Megyei Jogú Város Önkormányzatának Szervezeti és Működési Szabályzatáról szóló 18/2019. (X.31.) önkormányzati rendelet módosításáról szóló önkormányzati rendelethez**

A fővárosi és megyei kormányhivatalok működésének egyszerűsítése érdekében egyes törvények módosításáról szóló 2019. évi CX. törvény értelmében 2020. március 1. napjától a jegyzők építésügyi hatósági hatásköre megszűnik, az építésügyi hatósági feladatokat a kormányhivatalok fogják ellátni.

Szombathely Megyei Jogú Város Önkormányzatának Szervezeti és Működési Szabályzatáról szóló 18/2019. (X.31.) önkormányzati rendelet 1. mellékletét képezi a Polgármesteri Hivatal szervezeti felépítése, amelyben szerepel az Építéshatósági Iroda mint a Hatósági Osztály belső szervezeti egysége. 2020. március 1. napjától a szervezeti ábrából törölni szükséges az irodát mint a feladatait tekintve nagyrészt kiüresedett szervezeti egységet.

**1. § és 1. melléklet**

Az Mötv. 67. § (1) bekezdés d) pontja alapján a polgármester a jegyző javaslatára előterjesztést nyújt be a képviselő-testületnek a hivatal belső szervezeti tagozódásának meghatározására, így annak módosítására is. A tervezetben e felhatalmazás alapján a polgármester – a jegyző javaslatának figyelembe vételével –az Építéshatósági Iroda megszüntetését indítványozza.

**2. §**

A rendelet hatályba lépését tartalmazza, amely összhangban van az építéshatósági feladatok Kormányhivatalhoz való átkerülésének dátumával.